CELEX: 62018TA0511
Language: et
Date: 2020-06-25 00:00:00
Title: Kohtuasi T-511/18: Üldkohtu 25. juuni 2020. aasta otsus – XH versus komisjon (Avalik teenistus – Ametnikud – Edutamine – 2017. aasta edutamine – Edutamata jätmise otsus – Hagiavalduse väite selgus ja täpsus – Vastavuse põhimõte – Lõplike aktide vaidlustamine – Vastuvõetavus – Personalieeskirjade artikkel 45 – Katseaja vahearuanne – Katseaja lõpparuanne – Hindamisaruanne – Teenete võrdleval hindamisel arvesse võetud asjaolud – Menetluse nõuetekohasus – Vastutus – Mittevaraline kahju)

17.8.2020   
            
            
               ET
            
            
               Euroopa Liidu Teataja
            
            
               C 271/33
            
         
      Üldkohtu 25. juuni 2020. aasta otsus – XH versus komisjon
      (Kohtuasi T-511/18) (1)
      
      (Avalik teenistus - Ametnikud - Edutamine - 2017. aasta edutamine - Edutamata jätmise otsus - Hagiavalduse väite selgus ja täpsus - Vastavuse põhimõte - Lõplike aktide vaidlustamine - Vastuvõetavus - Personalieeskirjade artikkel 45 - Katseaja vahearuanne - Katseaja lõpparuanne - Hindamisaruanne - Teenete võrdleval hindamisel arvesse võetud asjaolud - Menetluse nõuetekohasus - Vastutus - Mittevaraline kahju)
      (2020/C 271/42)
      Kohtumenetluse keel: inglise
      
         Pooled
      
      
         Hageja: XH (esindaja: advokaat E. Auleytner)
      
         Kostja: Euroopa Komisjon (esindajad: L. Radu Bouyon ja L. Vernier)
      
         Ese
      
      ELTL artikli 270 alusel esitatud nõue esiteks tühistada 13. novembri 2017. aasta Informations administratives’is nr 25-2017 avaldatud otsus jätta hageja nimi 2017. aasta edutamise raames edutatud ametnike nimekirja kandmata ja tühistada 7. juuni 2018. aasta otsus R/96/18, millega jäeti rahuldamata hageja 10. veebruari 2018. aasta kaebus, ning teiseks hüvitada nende otsustega väidetavalt tekitatud kahju.
      
         Resolutsioon
      
      
                  1.
               
               
                  Tühistada otsus, millega XH jäeti 2017. aasta edutamismenetluses palgaastmele AD 6 edutamata ning mis tuleneb sellele palgaastmele edutatud ametnike nimekirja avaldamisest 13. novembri 2017. aasta Informations administratives’is nr 25-2017.
                  
               
            
                  2.
               
               
                  Mõista Euroopa Komisjonilt XH kasuks välja 2 000 euro suurune hüvitis talle tekitatud mittevaralise kahju eest.
               
            
                  3.
               
               
                  Jätta hagi ülejäänud osas rahuldamata.
               
            
                  4.
               
               
                  Mõista kohtukulud välja komisjonilt.
               
            
         (1)  ELT C 131, 8.4.2019.